## Vážení rodičia,

**V súlade s usmernením Ministerstva školstva, vedy, výskumu a športu SR a zriaďovateľa Piaristickej spojenej školy F.Hanáka, ul. A.Hlinku 44, Prievidza sa zápis dieťaťa na povinnú školskú dochádzku uskutoční**

**24. apríla 2025(štvrtok) od 13.00 do 17.00 hod. za prítomnosti dieťaťa.**

**1. K zápisu je potrebné priniesť:**

**-** rodný list dieťaťa - k nahliadnutiu

- občiansky preukaz zákonného zástupcu – k nahliadnutiu

**2. Pred samotným zápisom:**

- Zákonný zástupca od 1. – 30. apríla 2025 vyplní na stránke školy piaristi-pd.sk elektronickú prihlášku do 1.ročníka

- Ak zákonný zástupca nemá možnosť elektronicky komunikovať so školou, môže si vyzdvihnúť formulár osobne v základnej škole

- na stránke školy sa tiež nachádza prihláška do školského klubu detí (príloha č.1)

**Základná škola pri zápise dieťaťa vyžaduje:**

1. **Osobné údaje o dieťati v rozsahu**
* meno, priezvisko,
* dátum a miesto narodenia,
* adresa trvalého pobytu,
* rodné číslo,
* národnosť,
1. **Osobné údaje o zákonných zástupcoch dieťaťa v rozsahu**
* titul, meno a priezvisko, rodné priezvisko,
* adresa bydliska,
* kontakt na účel komunikácie.

Ak máte **dieťa so špeciálnymi výchovno-vzdelávacími potrebami**, doložte vyjadrenie príslušného CPPPaP, vydané na základe diagnostického vyšetrenia dieťaťa.

**3.Rozhodnutie o prijatí dieťaťa na základné vzdelávanie:**

O prijatí na základné vzdelávanie do základnej školy rozhodne riaditeľ spojenej školy **do 15.júna 2025.**

**Rozhodnutie o prijatí** sa doručí obom zákonným zástupcom dieťaťa. Ak sa tak dohodnú zákonní zástupcovia, rozhodnutie možno doručiť len jednému z nich. Túto vzájomnú dohodu deklarujú zákonní zástupcovia písomným vyhlásením podľa § 144a ods.4 školského zákona, ktoré doručia riaditeľovi základnej školy(príloha č. 2).

Ak je v prihláške uvedená doručovacia adresa len jedného zákonného zástupcu, nepovažuje sa to za nedostatok podania. Ak je v prihláške uvedená doručovacia adresa **len jedného** **zákonného zástupcu**, riaditeľ základnej školy **nie je povinný druhú doručovaciu adresu zisťovať a rozhodnutie sa doručuje len na známu doručovaciu adresu**. Ak majú obaja zákonní zástupcovia **rôznu doručovaciu adresu**, rozhodnutie sa doručuje každému zákonnému zástupcovi osobitne.